હેલ્થ ડેસ્કઃ એક સારી ઉંઘ આપણા સ્વાસ્થ્ય માટે હંમેશા જરૂરી છે, પરંતુ કેટલીકવાર સારી ઉંઘ લઇ શકતા નથી. જાણીને આશ્ચર્ય થશે કે એક સારી ઉંઘ ન લઇ શકવાના કારણે અથવા તો ખોટી રીતે સૂવાથી આપણે અનેક પ્રકારની બીમારીઓના શિકાર થઇ શકીએ છીએ. ખરાબ લાઇફસ્ટાઇલની સાથોસાથ ખાણી-પીણી અને આપણી સૂવાની ખોટી સ્ટાઇલના કારણે તેની અસર આપણા શરીર પર જોવા મળે છે. આંખ ફૂલાઇ જવી, ખીલની પ્રોબ્લેમ, એક સાઇડનો ગાલ દબાઇ જાય છે. જો તમે ધ્યાન આપ્યું હશે તો જણાવી દઇએ કે સાચી રીતે નહીં સૂવાથી તેની અસર આપણા ચહેરા પર પડે છે અને આપણી સ્કિનનો ગ્લો ધીરે-ધીરે ઓછો થવા લાગે છે.